**Էլսիու Ալվարեշ** (պորտ.՝ Élcio Álvares, օգոստոսի 28, 1932(1932-08-28), Ubá, Մինաս Ժերաիս, Բրազիլիա - դեկտեմբերի 9, 2016(2016-12-09), Վիտորիա, Բրազիլիա), բրազիլացի իրավաբան, լրագրող, պետական գործիչ, Էսպիրիտու Սանտու նահանգի նահանգապետ (1975-1979), դաշնային տեղակալ և սենատոր (համապատասխանաբար 1971-1975 և 1991-1998), արդյունաբերության, առևտրի և զբոսաշրջության նախարար ( 1994-1995), Բրազիլիայի պաշտպանության նախարար (1999-2000)։

Կենսագրություն և կարիերա
------------------------

Ծնվել է մեխանիկի ընտանիքում։ 1937 թվականին իր ծնողների հետ տեղափոխվել է Էսպիրիտու Սանտու նահանգի Վիտորիա համայնք։

1955 թվականին ավարտել է Էսպիրիտու Սանտուի Դաշնային համալսարանի իրավաբանական ֆակուլտետը՝ ստանալով իրավագիտության բակալավրի աստիճան։

Ուսման ընթացքում, 1953 թվականի մայիսին ամուսնացել է Իրեն Ռոզինդո դա Սիլվայի հետ։ Ավելի ուշ ամուսիններն ունեցել են երկու երեխա՝ Ալեքսանդր Ռոսինդու Ալվարեսը և Էլսիու Ալվարեսը կրտսերը։

1966 թվականին առաջին անգամ Էսպիրիտու Սանտու նահանգից մասնակցել է Դաշնային օրենսդիր ժողովի ներկայացուցիչների պալատի ընտրություններին՝ ներկայացնելով ռազմական բռնապետության իշխող կուսակցությունը՝ Ազգային վերածննդի դաշինքը, սակայն դրանք կորցրել է, բայց նշանակվել է պատգամավոր։ 1970 թվականին կրկին սկսել է նախընտրական քարոզարշավը, սակայն մինչ ընտրությունների արդյունքների ամփոփումը, նրան կոչ են արել զբաղեցնել փոխնախագահի պաշտոնը՝ կապված Անդրադեի ինքնասպանության հետ։ Մի քանի օրից ընտրությունների արդյունքները նաև ցույց են տվել, որ նա ստացել է ձայների մեծամասնությունը իր ընտրատարածքում, ինչը նրան ապահովել է 1971-1974 թվականների գումարման պատգամավորական մանդատը։

1974 թվականի հունիսին Բրազիլիայի նորընտիր նախագահ Էռնեստա Հայզելը նրան նշանակել է Էսպիրիտու Սանտու նահանգի նահանգապետ։ Այդ պաշտոնը զբաղեցրել է մինչև 1979 թվականի մարտը։

Երկու կադենցիաների ընթացքում (1991—1994 և 1995—1999) եղել է Էսպիրիտու Սանտուի դաշնային սենատոր (1991—1994, 1995—1999)։

1994-1995 թվականներին եղել է Իտամար Ֆրանկուի կառավարության արդյունաբերության, առևտրի և զբոսաշրջության նախարար։

1999 թվականին նախագահ Ֆերնանդու Կորդոզուն հիմնադրել է Բրազիլիայի պաշտպանության նախարարությունը։ Պաշտոնի մյուս թեկնածուներից հրաժարվելուց հետո, դարձել է Բրազիլիայի պաշտպանության առաջին նախարարը (1999-2000)։ Նրա նշանակումը որպես «կողմնակի անձ» փոքր պետությունից և առանց զգալի քաղաքական կշռի, հանդիպել է քննադատությունների, մեղադրվել է կոռուպցիայի և հովանավորչության մեջ, ինչպես նաև Էսպիրիտու Սանտու նահանգում կազմակերպված հանցավորության հետ կապ ունենալու մեջ։ 2000 թվականի հունվարին թոշակի է անցել և նախարարի պաշտոնում նշանակվել է Գերալդ Մագելան։

2006-2014 թվականներին եղել է Էսպիրիտու Սանտու նահանգի տարածաշրջանային օրենսդիր մարմինների պատգամավոր։

2015 թվականի փետրվարի 23-ից զբաղեցրել է *Banestes Seguros* ապահովագրական ընկերության գլխավոր տնօրենի / նախագահի պաշտոնը։

Թաղված է *Jardim da Paz* գերեզմատանը։

Ծանոթագրություններ
------------------

1. 1 2
2. 1 2 3 4 5 6  «Elcio Alvares - ES (Fora de Exercício)» (պորտուգալերեն). Senado Federal. Արխիվացված օրիգինալից 2016 թ․ դեկտեմբերի 20-ին. Վերցված է 2016 թ․ դեկտեմբերի 14-ին.
3. ↑  «Galeria de Ministros» (պորտուգալերեն). Ministério da Indústria, Comércio Exterior e Serviços. Արխիվացված օրիգինալից 2017 թ․ հունվարի 7-ին. Վերցված է 2016 թ․ դեկտեմբերի 15-ին.
4. 1 2 3 4 5  Letícia Gonçalves (2016 թ․ օգոստոսի 27). «Ex-deputado Élcio Álvares é internado em hospital de Vitória» (պորտուգալերեն). Globo-G1 / Espírito Santo, со ссылкой на A Gazeta. Վերցված է 2016 թ․ դեկտեմբերի 15-ին.
5. ↑  *Celso Castro* The Military and Politics in Brazil, 1964—2000 // Political Armies: The Military and Nation Building in the Age of Democracy / Ed. by Kees Koonings, Dirk Kruijt. — Zed Books, 2002. — P. 104. — ISBN 9781856499804
6. ↑  *Luís Alexandre Fuccille* Globalization and the Reconfiguration of the Brazilian Defense Sector // Brazillian defence policies: current trends and regional implications / Ed. by Joám Evans Pims. — 2009. — P. 107. — ISBN 9780956347800
7. ↑  Eliana Gorriti (2016 թ․ դեկտեմբերի 10). «Corpo de ex-governador Elcio Alvares é velado na Ales» (պորտուգալերեն). Globo-G1 / Espírito Santo, со ссылкой на TV Gazeta. Վերցված է 2016 թ․ դեկտեմբերի 15-ին.

Արտաքին հղումներ
----------------

* «Jornalista diz que Élcio Alvares mentiu ao afirmar que não perseguiu Miriam Leitão» (պորտուգալերեն). Século Diário. 2014 թ․ օգոստոսի 27. Արխիվացված է օրիգինալից 2016 թ․ հունվարի 16-ին. Վերցված է 2016 թ․ դեկտեմբերի 15-ին.